ועדת החינוך, התרבות והספורט, כנסת 23, פרוטוקול מספר 61, 2020-09-08 12:05

רם שפע: חברים וחברות, יצאנו מסוף הדיון הקודם לרוויזיה כדי לנסות למצוא דרך שעליה כולנו מסכימים.

רם שפע: אני שוחחתי עכשיו עם לשכת שר החינוך ושוחחנו עם היועצים המשפטיים של משרד הבריאות ומשרד החינוך, כדי למצוא את האמצע של מה שהחלטנו, קרי בין 21 לחודש לבין אחרי סוכות, שזה שולח אותנו כבר כמעט לאמצע אוקטובר, כאשר בין כה וכה אנחנו מדברים על תקנות שתקפות כל פעם ל-28 יום.

רם שפע: בגדול, אנחנו בעצם עומדים במה שהחוק הגדיר לנו וגם בבקשה של גורמי המקצוע לתת עוד גרייס של שבוע אבל לא לחכות לאחרי החג.

רם שפע: זה מה שהוסכם עכשיו ביני לבין לשכת השר, מתוך הבנה הגיונית שאנחנו מאפשרים לכם את ימי הנתונים ומאפשרים לבתי הספר את זמן ההתארגנות.

אינה זלצמן: ואת היציבות שאנחנו צריכים.

רם שפע: ואת היציבות.

רם שפע: זה ההיגיון שכולנו חיפשנו, אותו איזון של קודם.

רם שפע: הזזו את האיזון, לא עשינו שום דבר דרמטי.

רם שפע: קטי, מבחינת הרוויזיה - - -

קטי קטרין שטרית: אני אמורה לנמק, אבל אני מעדיפה לשמוע את שני המשרדים.

קטי קטרין שטרית: אני רוצה לדעת אם הפשרה הזו מקובלת עליכם ואתם יכולים להתארגן ולעבוד לאור הפשרה ולאור הנתונים שניתנו.

קטי קטרין שטרית: כי לי מה שחשוב לאורך כל הדרך זה לתת למשרדים הממשלתיים את הגיבוי, כי הם בעצם אלה שצריכים להוציא את הדברים לפועל.

קטי קטרין שטרית: אנחנו יושבים פה, אבל עם כל הכבוד לנו, אנחנו לא אלה שמוציאים לפועל את ההחלטות.

קטי קטרין שטרית: אתם במשרדים אלה שצריכים להוציא לפועל את ההחלטות ולהתמודד, ולכן מה שחשוב זה מה שאתם אומרים.

רם שפע: בשמחה.

אפרת אפללו: מבחינת משרד הבריאות זה בסדר, אנחנו מסכימים.

רם שפע: משרד החינוך, אינה, בבקשה.

אינה זלצמן: אנחנו רצינו יותר זמן כדי לאפשר למערכת גם ללמוד את המתווה, שמבחינתנו הוא מתווה מניעתי, וגם לאפשר את היציבות.

אינה זלצמן: לעשות את הערכת המצב בחגים זה נראה לנו בסדר גמור וזה הכיוון שאנחנו רוצים ללכת אליו.

רם שפע: אני לא הבנתי מה אמרת.

אינה זלצמן: אני אומרת שהפשרה היא בסדר, זה נותן לנו את החגים להתארגן.

רם שפע: מירב, קטי צריכה למשוך את הרוויזיה?

 << דובר >> מירב ישראלי: לא, כי כבר הצבענו.

 << דובר >> מירב ישראלי: כדי לשנות את ההחלטה צריך להצביע על הרוויזיה, לפתוח את זה ואז להצביע עוד פעם על הדבר החדש.

רם שפע: אז צריך קודם לפתוח ולקבל את הרוויזיה?

 << דובר >> מירב ישראלי: נכון.

 << דובר >> מירב ישראלי: שתי הצבעות: לקבל את הרוויזיה ואז להצביע על הנושא.

רם שפע: בסדר.

רם שפע: אבל אני קודם אסביר.

רם שפע: קודם הפער בינינו היה 21 בספטמבר לעומת אמצע אוקטובר.

רם שפע: הפשרה שהגענו עליה היא שוועדת החינוך תקיים דיון ב-29 בחודש, יום אחרי יום כיפור.

רם שפע: זה נותן מספיק זמן למשרד הבריאות ומשרד החינוך לייצר כמה שיותר נתונים – ופה אני חוזר ומבקש שתאספו כמה שיותר נתונים ותעשו כל מה שאתם יכולים כדי שיהיו כמה שיותר נתונים עם כמה שיותר פילוחים.

רם שפע: אינה, אני אומר את זה גם בהקשר החשוב של כמה כיתות ז' עד י"ב לומדים במהלך השבוע מבחינת ימים ושעות.

רם שפע: כי מהנתונים כרגע – 80 ומשהו אחוז של יותר מיומיים – אי אפשר להסיק מסקנה, כי אנחנו לא יודעים באמת כמה זמן זה מבחינת שעות וימים.

רם שפע: אז בעצם ב-29 לחודש אנחנו נקיים את הדיון ועד ליום הזה אתם תצטרכו לשלוח את התקנות על שלל התיקונים שביקשנו.

רם שפע: זה מקובל על כולם.

רם שפע: אז אנחנו בעצם מצביעים בעד הרוויזיה.

קטי קטרין שטרית: רק שנייה.

קטי קטרין שטרית: הייתה הערה של היועצת המשפטית שהתקנות הן 28 יום ובכל מקרה - - -

רם שפע: זה מתכנס, זה בדיוק העניין.

רם שפע: חלק מהתקנות הגיעו קצת אחרי.

רם שפע: לצורך העניין ערים אדומות הגיעו ב-7 לחודש, וככל שאני עוקב אחרי התקשורת יש כל הזמן קבינט קורונה והוא עלול לעשות עוד שינויים בערים האדומות ואז אנחנו כל פעם.

רם שפע: ..

רם שפע: אני מקווה שב-29 בספטמבר נוכל לדון בהרבה תקנות חדשות.

רם שפע: אני גם מזכיר לכם שדיברתם על זה שתעשו כל מה שאפשר כדי שיהיו תקנות נוספות.

רם שפע: יש לנו את כל העולם הבלתי פורמלי - - -

אינה זלצמן: עובדים על זה.

רם שפע: אני יודע שאתם עובדים על זה, אני רק אומר.

רם שפע: אחרי זה גם נגיע להשכלה גבוהה.

רם שפע: חברי הכנסת, יש קונצנזוס, אנחנו מצביעים על לקבל את הרוויזיה ואחרי זה מצביעים על התאריך.

רם שפע: מי בעד לקבל את הרוויזיה?

קטי קטרין שטרית: קואליציה בעד.

רם שפע: כולם בעד, קטי, אופוזיציה וקואליציה, הפלא ופלא.

רם שפע: אושרה.

רם שפע: אנחנו נקיים פה דיון ב-29 לחודש, קרי יום אחרי יום כיפור.

רם שפע: עד אז אנחנו נתקן כמה שיותר תקנות, גם אלה שהגיעו ב-30 ואני מניח שגם אלה שהגיעו ב-7.

 << דובר >> מירב ישראלי: צריך להגיד להם עד איזה תאריך הם מגישים את התקנות, איזה תאריך אנחנו קובעים פה.

רם שפע: מבחינה פורמלית אפשר במוצאי כיפור.

יהודית גידלי: 27 זה שבת, אז מקסימום עד 25 בספטמבר.

יהודית גידלי: ובבקשה בשעות העבודה ולא בשתים עשרה בלילה.

רם שפע: 27 זה יום ראשון.

אורלי פרומן: זה ערב יום כיפור.

רם שפע: אפשר להחליט שעד שתים עשרה בצוהריים הם צריכים לשלוח לנו.

רם שפע: אין משמעות לזמן השליחה, זה רק בשביל שנוכל לכתוב את זה בתקנות.

 << דובר >> מירב ישראלי: את הדיון אפשר כמובן לקבוע בכל זמן נתון.

רם שפע: אז עד 27 בספטמבר בעשר בבוקר, בסדר?

רם שפע: כדי שגם הוועדה תוכל לשלוח את זה לחברי הכנסת.

רם שפע: אז זה מה שאנחנו כותבים.

רם שפע: זה בסך הכול תאריך כדי שיהיה כתוב בפרוטוקול, את הדיון נקיים בכל מקרה ב-29 בספטמבר.

רם שפע: אז אנחנו מצביעים על כל התקנות עם התוקף שלהן.

רם שפע: עד 27 בספטמבר בשעה עשר בבוקר הן יישלחו לוועדת החינוך של הכנסת.

רם שפע: אני כבר אומר לכם שכנראה יתווספו תקנות, כי כל מה שהממשלה מחליטה בהקשר של חינוך, התקנות מגיעות אלינו.

רם שפע: יש הרבה דברים שאנחנו, משרד הבריאות ומשרד החינוך צריכים לדון בהם; סעיפים שנדון בהם ולא שרק יישלחנו אלינו התקנות.

רם שפע: נייצר על זה שיח בינינו ואני גם אעדכן את חברי הוועדה.

רם שפע: מי בעד לאשר את מה שהצענו פה עכשיו?

רם שפע: אושר.

רם שפע: פה אחד.

רם שפע: אני מאוד שמח.

רם שפע: תודה רבה לכולם.